Likumprojekts

**Grozījumi likumā "Par piesārņojumu"**

Izdarīt likumā "Par piesārņojumu" (Latvijas Republikas Saeimas un Ministru Kabineta Ziņotājs, 2001, 9. nr.; 2002, 16. nr.; 2004, 2. nr.; 2005, 5. nr.; 2006, 9. nr.; 2007, 21., 23. nr.; 2009, 12. nr.; Latvijas Vēstnesis, 2009, 205. nr.; 2010, 104., 206. nr.; 2011, 120. nr.; 2013, 36. nr.; 2014, 38. nr.; 2016, 123. nr.; 2018, 36., 84. nr.) šādus grozījumus:

1. Papildināt 17. pantu ar 2.2 daļu šādā redakcijā:

"(22) Lai izstrādātu šā panta 2.1 daļā minēto rīcības programmu, noteiktu galvenos piesārņojuma avotus un plānotu īstenojamos pasākumus, pašvaldībai ir tiesības ievākt un apkopot informāciju par tās teritorijā esošajām apkures iekārtām un tajās izmantotā kurināmā veidu un apjomu. Pašvaldības dome var izdot saistošos noteikumus, kuros nosaka kārtību, kādā tiek vākta informācija par tās teritorijā esošajām apkures iekārtām un tajās izmantotā kurināmā veidu un apjomu."

2. Izteikt 32.2 panta otro daļu šādā redakcijā:

"(2) Emisijas kvotas derīgums ir atkarīgs no perioda, kad tā izsniegta:

1) 32.2 panta 1.1 daļas 3. punktā noteiktajā periodā izsniegtās kvotas ir beztermiņa;

2) 32.2 panta 1.1 daļas 4. punktā noteiktajā periodā izsniegtās kvotas ir beztermiņa, un tām tiek norādīts, kurā Eiropas Savienības Emisijas kvotu tirdzniecības sistēmas desmit gadu periodā tās tikušas izsniegtas. Šīs emisijas kvotas ir derīgas emisijas kvotu nodošanai par to emisiju apjomu, kas radīts, sākot ar minētā perioda pirmo gadu."

3. Izslēgt 32.3 panta ceturto daļu.

Vides aizsardzības un

reģionālās attīstības ministrs

J. Pūce